EkBass/fiwiki-20250220-pages-articles huggingface dataset:
Liivate

Liivate eli gelatiini on proteiinista koostuva ruoka-aine, jota valmistetaan yleensä sian nahasta tai sian tai naudan luista, suolista ja jänteistä pitkään keittämällä. Ulkoisilta ominaisuuksiltaan puhdas liivate on kiinteää ja haurasta, läpikuultavaa tai kellertävää, lähestulkoon hajutonta ja mautonta ainetta. Kotikäytössä liivate on ohuita levyjä tai jauhetta. Se liotetaan kylmässä vedessä, jossa se turpoaa, ja liuotetaan sitten kuumaan nesteeseen, jossa se muodostaa kolloidisen liuoksen. Jäähtyessään liivate jähmettyy. Liivatetta käytetään lukuisissa elintarvikkeissa kuten jogurteissa ja makeisissa hyytelömäisen rakenteen aikaansaamiseksi. Kiille on kerros liivatteesta tai hyytelösokerista kakkujen tai leivosten päällä. Lisäksi liivatetta käytetään lääkkeiden ja luontaistuotteiden kuorena, valokuvauksessa filmin takapinnassa sekä kosmetiikkatuotteissa. Liivatetta ei luokitella lisäaineeksi vaan valmistusaineeksi, minkä takia sillä ei ole E-koodia. EU:n lainsäädännössä liivate luokiteltiin aiemmin lisäaineeksi E-koodilla E441, mutta luokitus muutettiin ja elintarvikkeeseen käytetty liivate pitää nykyään aina mainita pakkauksessa E-koodin sijasta nimellään. ==Muita käyttötarkoituksia== Aseteollisuus ja metsästäjät käyttävät jähmettynyttä liivatetta simuloimaan luodin käyttäytymistä kudososumassa. Mahdollisuus simuloida luodin käyttäytymistä osumassa auttaa kehittämään tehokkaampia metsästysluoteja, jolloin luodin vaikutuksen kasvaessa saaliseläimen kärsimys pienenee. Luuosumaa voidaan simuloida upottamalla liivatepalan valmistusvaiheessa sen sisään luu. Aseharrastajien keskuudesta jähmettyneestä liivatteesta käytetään nimitystä ballistinen hyytelö. ==Katso myös== Kasviperäisiä hyytelöintiaineita: *Perunajauho *Agar *Arrowjuuri *Guarkumi *Hyytelösokeri *Inuliini *Johanneksenleipäpuu *Karrageeni *Kassiakumi *Konjak *Pektiini == Lähteet == == Aiheesta muualla == Luokka:Sakeuttamisaineet Luokka:Proteiinit Luokka:Seulonnan keskeiset artikkelit
Egbert (Wessex)

Egbert (myös muodossa Ecgberht tai Ecgbryht; n. 770–839) oli Wessexin kuningas 802–839. Hän nosti maansa Britannian mahtavimmaksi ohi Mercian ja yhdisti Englannin kuningaskunnat vuonna 829. Häntä pidetään usein ensimmäisenä Englannin kuninkaana, tosin ei tiedetä millä nimellä hän kutsui itseään. Hänestä käytettiin nimeä bretwalda, ”brittien hallitsija”. Hänen lapsenlapsensa Alfred Suuri oli ensimmäinen, joka käytti nimitystä Englannin kuningas. Egbert oli Kentin kuninkaan Ealhmundin poika ja kuului sukuun, joka oli aiemmin ollut Wessexin hallitseva kuningassuku. Wessexin kuningas Beorhtric ja Mercian kuningas Offa ajoivat Egbertin maanpakoon mantereen puolelle, mutta Egbert onnistui kuitenkin nousemaan Beorhtricin jälkeen Wessexin valtaistuimelle vuonna 802. Hän rikkoi heti kuninkaaksi tultuaan liiton Mercian kanssa ja varmisti valtansa itsenäisenä hallitsijana. Egbert palveli luultavasti kolme vuotta Kaarle Suuren armeijassa. Egbert oli naimisissa frankkiprinsessa Redburgan kanssa, ja heillä oli kaksi poikaa ja tytär. Egbertin vaiheista kertoo Anglosaksien kronikka. Hän nousi Wessexin kuninkaaksi vuonna 802 ja sai Cornwallin valtansa alle 810-luvulla. Hän voitti mercialaiset Ellendunin taistelussa vuonna 825, miehittäen Mercian vuoden ajaksi vuonna 829, ja samana vuonna Northumbria hyväksyi hänen valtansa. Egbert menetti Mercian jo seuraavana vuonna Mercian kuninkaalle Wiglafille. Ellendunin taistelu oli yksi Englannin historian käännekohtia, sillä se päätti Mercian hallitsevan aseman ja nosti Wessexin Englannin vahvimmaksi kuningaskunnaksi. Kent, Sussex, Surrey ja Essex alistuivat Egbertin ja Wessexin ylivaltaan pitkään unohduksissa olleiden perimysvaateiden perusteella. Vuotta ennen kuolemaansa Egbert löi vielä tanskalaiset ja Cornwallin britit Hingston Downissa. == Lähteet == Luokka:Englannin anglosaksikuninkaat Luokka:700-luvulla syntyneet Luokka:Vuonna 839 kuolleet
Jalavakasvit

Jalavakasvit (Ulmaceae) on kasviheimo, johon kuuluu kesävihantia puita ja pensaita. Kasvit ovat yksikotisia ja tuulipölytteisiä. Kukat ovat kaksineuvoisia ja kasvavat pienissä sarjatyyppisissä kukinnoissa. Hedelmät ovat siipipalteisia pähkylöitä. Jalavakasveja tavataan tropiikissa ja lauhkeilla alueilla. Suomessa tavataan vain kahta jalavakasvien heimoon kuuluvaa lajia. Nämä kumpikin kuuluvat jalavien (Ulmus) sukuun ja ovat vuorijalava (Ulmus glabra) ja kynäjalava (Ulmus laevis). == Suvut == Jalavakasveihin kuuluvat suvut: * Ampelocera * Chaetachme * Hemiptelea * Holoptelea * Phyllostylon * Planera * Ulmus – jalavat * Zelkova – selkovat == Lähteet == * Luokka:Kasviheimot Luokka:Seulonnan keskeiset artikkelit
Anote Tong

Anote Tong (s. 11. kesäkuuta 1952 Fanninginsaari, Kiribati) oli Kiribatin presidentti ajalla 10. heinäkuuta 2003 – 11. maaliskuuta 2016. Hänet valittiin presidentiksi kolmesti; ensimmäiselle kaudelle 2003, toiselle kaudelle 2007 ja kolmannelle 2012. Perustuslain mukaan kolme kautta on maksimi. Tong on korostanut maansa kokemaa uhkaa ilmastonmuutoksen ja sen aiheuttaman meriveden nousun takia. Anote Tongin isä oli kiinalainen siirtolainen ja äiti kiribatilainen. Tong opiskeli nuorena London School of Economicsissa. == Lähteet == Luokka:Kiribatin presidentit Luokka:Vuonna 1952 syntyneet Luokka:Elävät henkilöt
Urticales

Urticales on koppisiemenisiin kuuluva kasvilahko, joka on viimeksi sisältynyt Cronquistin järjestelmään. Lahko sisälsi noin 2200 lajia kuudessa heimossa. Uudempien luokittelujen myötä Urticales on siirretty Rosales-lahkoon. Jakaantuminen ja esimerkkikasveja: * jalavakasvit Ulmaceae ** jalavat (Ulmus) *** vuorijalava (Ulmus glabra) *** kynäjalava (Ulmus laevis) * hamppukasvit Cannabaceae ** humalat (Humulus) *** humala (Humulus lupulus) ** hamput (Cannabis) *** hamppu (Cannabis sativa) * nokkoskasvit Urticaceae ** nokkoset (Urtica) *** isonokkonen (Urtica dioica) *** rautanokkonen (Urtica urens) == Lähteet == Luokka:Cronquistin luokittelu Luokka:Taksonomisesti vanhentuneet eliöryhmät
Gladstone

Gladstone voi tarkoittaa: == Paikannimenä == * Gladstone, Etelä-Australia, Australia * Gladstone, Queensland, Australia * Gladstone, Manitoba, Kanada * Gladstone, Michigan, Yhdysvallat * Gladstone, Missouri, Yhdysvallat * Gladstone, New Jersey, Yhdysvallat * Gladstone, Oregon, Yhdysvallat * Gladstone, Virginia, Yhdysvallat == Henkilönimenä == * Lily Gladstone (s. 1986), yhdysvaltalainen näyttelijä * William Ewart Gladstone (1809–1898), Yhdistyneen kuningaskunnan pääministeri useita kertoja 1860–1890-luvuilla. * Gladstone (Gladstone Pereira della Valentina) (s. 1985), brasilialainen jalkapalloilija. === Kuvitteellisia henkilöitä === * Joey Gladstone, yksi televisiosarja Full Housen päähahmoista. == Yhtiöitä == * Gladstone, sarjakuvakustantamo, joka julkaisi Disney-sarjakuvia 1985–1998.
Malvales

Malvales on aitokaksisirkkaisten rosidien ryhmään kuuluva kasvilahko, johon kuuluu noin 6000 lajia kymmenessä heimossa. Malvakasvien (Malvaceae) heimossa on yli 4000 lajia, ja seuraavaksi suurimmassa, näsiäkasvien (Thymelaeaceae) heimossa, 750 lajia. Malvales-lahkon kasvien fytokemiaa luonnehtii flavonien ja myrisetiinin esiintyminen. Anatomisia piirteitä ovat kerroksellinen jälsi, putkiloiden yksinkertaiset perforaatiot, vetopuun puuttuminen ja limasolujen esiintyminen. Monilla lahkon kasveilla on kierteinen lehtiasento, pulvinukselliset lehtiruodit ja kourasuoniset lehdet. Yleensä kasvit ovat tähtikarvojen peittämiä. Kaarna on usein hyvin kuituinen (vrt. metsälehmus eli niinipuu) ja sitkeä. Malvales-lahkon lajien kukassa on kierteinen (kontortti) teriö ja siitä puuttuu diskus eli pohjuskehrä. Heteitä on tavallisesti paljon. Sikiäimessä on muutama siemenaihe kutakin emilehteä kohden ja vartalo on pitkä. Hedelmä on kota, jonka pinta on joskus kuhmurainen tai piikkinen, ja siemenet tai hedelmän sisäpinta ovat karvaiset. Siemenkuoren anatomiaan kuuluu hyvin paksuuntunut ja ligniinipitoinen, pylväsmäisistä soluista rakentuva eksotegmen-kerros. == Heimot == Lahko käsittää noin 3,2 % kaikista aitokaksisirkkaisista ja kaikkiaan 10 heimoa. Suomen kasvistossa on edustajia päivännouto-, malva- ja näsiäkasveista. * Neuradaceae – okakiekkokasvit ** 3 sukua, 10 lajia Afrikasta Intiaan ** synonyymi: Grielaceae * Thymelaeaceae – näsiäkasvit ** 46–50 sukua, 891 lajia yleismaailmallisesti ** synonyymit: Daphnaceae, Gnidiaceae, Gonystylaceae, Phaleriaceae, Tepuianthaceae * Sphaerosepalaceae ** 2 sukua, 18 lajia Madagaskarilla ** synonyymi: Rhopalocarpaceae * Bixaceae – annattokasvit ** 2 suku, 15 lajia tropiikissa ** synonyymit: Cochlospermaceae, Diegodendraceae * Cistaceae – päivännoutokasvit ** 8 sukua, 175 lajia enemmän tai vähemmän yleismaailmallisesti ** synonyymi: Helianthemaceae * Sarcolaenaceae ** 8 sukua, 60 lajia Madagaskarilla ** synonyymit: Rhodolaenaceae, Schizolaenaceae * Dipterocarpaceae – siipipuukasvit (dipterokarpuskasvit) ** 17 sukua, 680 lajia tropiikissa ** synonyymi: Monotaceae * Cytinaceae ** 2 sukua, 10 lajia Meksikossa, Välimeren maissa, Etelä-Afrikassa ja Madagaskarilla (nimisuku kistuksenloisiot Cytinus) * Muntingiaceae ** 3 sukua, 3 lajia (nimisuku mätimarjapuut Muntingia) * Malvaceae – malvakasvit ** 243 sukua, ainakin 4225 lajia yleismaailmallisesti ** synonyymit: Berryaceae, Bombacaceae, Byttneriaceae, Chiranthodendraceae, Dombeyaceae, Grewiaceae, Helicteraceae, Hermanniaceae, Hibiscaceae, Lasiopetalaceae, Melochiaceae, Pentapetaceae, Philippodendraceae, Plagianthaceae, Sparmanniaceae, Sterculiaceae, Theobromataceae, Tiliaceae, Triblobaceae, Triplochitonaceae. == Lähteet == *
Näsiäkasvit

Näsiäkasvit (Thymelaeaceae) on kasviheimo, johon kuuluu 50 sukua ja noin 890 lajia. Suurin osa lajeista kasvaa tropiikissa ja ovat syötynä myrkyllisiä. Siihen kuuluu ennen kaikkea varpuja ja pieniä pensaita, jonkin verran myös köynnöstäviä kasveja. Näsiäkasvit kuuluvat nykyisessä luokituksessa (APG IV) Malvales-lahkoon. Aiemmin Cronquistin järjestelmässä heimo kuului Myrtales- lahkoon. Näsiäkasveihin kuuluvista lajeista Suomessa kasvaa luonnonvaraisena ainoastaan lehtonäsiä eli näsiä (Daphne mezereum).Suomen Lajitietokeskus: Näsiäkasvit – Thymelaeaceae Viitattu 13.3.2021. == Sukuja == Näsiäkasveihin kuuluu 46–50 sukua: (suomenkieliset nimet:) * Aetoxylon * Amyxa * Aquilaria – agarupuut * Arnhemia * Atemnosiphon * Craterosiphon * Dais – lumokerät * Daphne – näsiät * Daphnopsis * Deltaria * Diarthron * Dicranolepis – hapsunapit * Dirca – tihkupensaat * Drapetes * Edgeworthia * Englerodaphne * Enkleia * Eriosolena * Funifera * Gnidia – vahasäteet * Gonystylus – raminipuut * Goodallia * Gyrinops – gaharupuut * Jedda * Kelleria * Lachnaea * Lagetta – pitsikaarnat * Lasiadenia * Lasiosiphon – haitutorvet * Lethedon * Linodendron * Linostoma * Lophostoma * Octolepis * Ovidia * Passerina * Peddiea * Phaleria * Pimelea – muun muassa rautanäsiä (P. ferruginea) * Rhamnoneuron * Schoenobiblus * Solmsia * Stellera * Stephanodaphne * Struthiola * Synandrodaphne * Synaptolepis * Tepuianthus * Thecanthes * Thymelaea – näsikit (tyyppisuku) * Wikstroemia == Lähteet == Luokka:Kasviheimot
Erakko

Erakko on yhteiskunnasta syrjään vetäytynyt ihminen. Usein hän elää luonnon helmassa kaukana muista ihmisistä. Ihminen voi erakoitua vapaaehtoisesti esimerkiksi uskonnollisista tai ekologisista syistä, saadakseen elää luonnon rauhassa ja hiljaisuudessa, tai päästäkseen rauhaan vanhoilta muistoiltaan. == Uskonnolliset erakot == Uskonnolliset syyt ovat olleet yleisiä vapaaehtoisen eristäytymisen syitä. Jotkut eristäytyvät tästä maailmasta saavuttaakseen yhteyden Jumalaan. Kristillinen erakkoliike syntyi 300-luvulla pääasiassa Egyptissä sorron ja vainojen seurauksena. Ortodoksisessa kirkossa erakoksi kutsutaan yleensä luostarin lähettyvillä yksin asuvaa henkilöä, joka on vetäytynyt maailmasta rukoilemaan ja kilvoittelemaan. Tällaiset erakot eivät kuitenkaan koskaan jätä maailmaa; he esimerkiksi osallistuvat säännöllisesti Herran pyhään ehtoolliseen. Tunnettuja erakkoja ovat olleet esimerkiksi Johannes Krysostomos, josta tuli myöhemmin Konstantinopolin piispa, sekä syyrialainen askeetikko Simeon Styliitta. Simon Trieriläinen eli 1000-luvulla erakkona Trierin kaupunginportissa. == Suomessa == Suomessa moni erakko on ollut Lapissa kullankaivajana. Osa erakoista oli sotaveteraaneja, jotka halusivat paeta sotamuistojaan erämaan yksinäisyyteen. Suomalaisen kirjallisuuden lukuisiin erakkohahmoihin kuuluvat esimerkiksi Havukka-ahon ajattelija Konsta Pylkkänen sekä Muumi-kirjojen Mörkö. == Nykyajan erakot == Nykyajan erakoiden joukossa on uskonnollisista syistä erakoituneiden lisäksi myös esimerkiksi ekologisista syistä erakoituneita sekä nykyajan oravanpyörästä pois halunneita ihmisiä. Jotkut nykyajan erakot pitävät yhteyttä muuhun maailmaan sosiaalisen median kautta. Jotkut lukevat erakoihin myös kaupunkien kerrostalojen yksineläjät. Tällaiset yksinäiset ihmiset eivät kuitenkaan ole vetäytyneet syrjään yhteiskunnasta. == Katso myös == * Anakoreetti * Asketismi * Hikikomori * Sosiaalinen syrjäytyminen * Taigan erakot == Lähteet == == Aiheesta muualla == * Luokka:Seulonnan keskeiset artikkelit
Erythroxylum novogranatense

Erythroxylum novogranatense (Hayo eli Kolumbian koka) on Erythroxylaceae- heimoon kuuluva kasvi, joka on Erythroxylum cocan ohella toinen kaupallisiin tarkoituksiin viljelty kokalaji.Some Notes on the Use of 'coca' in South America Lajin viljely levisi 1900-luvun alussa Brittiläisen kansainyhteisön trooppisiin maihin. Sitä kasvatetaan yhä Britannian vanhoissa siirtomaissa Intiassa, Afrikassa, Sri Lankassa ja Jamaikalla. Jaavalla oli lyhyen ajanjakson ajan 1900-luvun alussa laajoja viljelmiä teollista kokaiininvalmistusta varten. Erythroxylum coca -lajiin verrattuna Erythroxylum novogranatensen lehdet ovat pienemmät ja kapeammat, myös niiden väri on vaaleampi ja kellertävämpi. Toisin kuin Erythroxylum coca, Erythroxylum novogranatense ei pudota lehtiään. Tämän vuoksi se näyttää tuuheammalta ja tukevammalta. Se sietää pitkiäkin kuivuuskausia. Muista kokalajeista poiketen sen lehdet sisältävät myös paljon metyylisalisylaattia. Tämän kemiallisen yhdisteen hajun voi tuntea selvästi, kun lehtiä kuivataan. == Erythroxylum novogranatense subsp. truxillense == Erythroxylum novogranatensella on alalaji truxillense, jota kasvatetaan Trujillon kaupungissa Perun pohjoisosassa. Coca- Cola Company valmistaa Trujillon kokasta uutetta, joka antaa Coca-Colalle sen ominaismaun. Nykyisin kokaiini erotetaan kokamassasta tämän uutosprosessin yhteydessä.Coca - Seeds pf Trade Trujillonkokaa viljellään nykyisin Perun rannikolla sekä Andien alimmilla rinteillä. Tämä alalaji kasvaa korkeina, haarautuneina ja tuuheina pensaina, joilla on pienet paksut lehdet. Pensas kestää kuivuutta ja kasvaa myös autiomaailmastossa. Trujillonkokaa pidetään parhaan makuisena ja aromikkaimpana kaikista kokalajeista. Trujillonkokan siemenet ovat kuitenkin varsin herkkiä kuivuudelle ja viljelijöiden on säilytettävä niitä kosteina itävyyden ylläpitämiseksi. Trujillonkoka onkin säilymisensä kannalta kaikista kokalajeista ihmisestä riippuvaisin. == Lähteet == Luokka:Malpighiales
Gladstone (Queensland)

Gladstone on teollisuuskaupunki Australian Keski-Queenslandin rannikolla. Siellä asuu noin 58 000 ihmistä, joista suurin osa on eurooppalaista sukua. Rannikkokaupunkina Gladstonen suurimmat vientituotteet ja kauppatavarat ovat suurteollisuuden tarvikkeita kuten alumiinioksidijalostamoita, alumiinin sulatusta, raskaita kemikaaleja ja liuskeöljyä. Gladstonessa on Keski- Queenslandin yliopisto. Dugongien, mangrovepuiden ja kalojen määrä vähentyy kaupungin alueella koko ajan ja kaupungin laajentuminen vaarantaa villieläimiä ja kasvistoa. Paikalliset teollisuudenalat saastuttavat ilmaa jonkin verran, mutta vesi on yleisesti ottaen puhdasta. Gladstone tunnetaan intohimoisena urheilukaupunkina etenkin rugbyn, ratsastuksen ja nurmipallon suhteen. Vuoden lämpimintä aikaa on tammikuu ja helmikuu, jolloin keskimääräinen ylin lämpötila on 30 °C. Viileintä on heinäkuussa, jolloin keskimääräinen alin jää 12 asteen vaiheille. == Merkittäviä henkilöitä Gladstonesta == * Rod Laver, tennispelaaja * Tony Martin (syntynyt 7. lokakuuta 1978), rugby-pelaaja * Frederick Woolnough Paterson (1897–1977), australialainen poliitikko == Katso myös == * Etelä-Australian Gladstone == Lähteet == Luokka:Australian kaupungit Luokka:Queensland
Suviseuraradio

Suviseuraradio on vanhoillislestadiolaisen herätysliikkeen radiokanava, jonka kautta lähetetään ohjelmaa suviseuroista. Ohjelmana ovat pääasiassa seurapuheet, mutta väliajoilla on toimitettua ohjelmaa. Suviseuraradio oli ensimmäisen kerran käytössä Tornion suviseuroissa vuonna 1994. Suviseuraradio lähetetään myös internetissä. Internet-radiointi mahdollistaa kuuntelun radion kuuluvuuslueen ulkopuolelta, myös ulkomailta. Ensimmäisen kerran Suviseuraradio oli kuunneltavissa internetissä Maaningan suviseuroista vuonna 2002. Suviseuraradion taajuudet vaihtelevat vuosittain. ==Lähteet== * ===Viitteet=== == Aiheesta muualla == * Kesäseuraradio Luokka:Vanhoillislestadiolaisuus Luokka:Suomalaiset radioasemat
Gladstone (Etelä-Australia)

Gladstone on pikkukaupunki pohjoisessa Etelä-Australiassa. Gladstone sijaitsee Northern Areas -paikallishallintoalueella. Kaupungin asukasluku oli 629 vuonna 2006. == Lähteet == == Aiheesta muualla == Luokka:Etelä-Australia
Ontariojärvi

Ontariojärvi (, ) on yksi Pohjois-Amerikan Isoistajärvistä ja maailman 13. suurin järvi. Sitä ympäröivät Kanadan Ontarion provinssi pohjoisessa ja Yhdysvaltain New Yorkin osavaltio etelässä. Järven nimi on irokeesien kieltä ja tarkoittaa joko ’kaunista järveä’ tai ’kimmeltävää vettä’. Ontarion provinssi Kanadassa on nimetty järven mukaan. ==Perustiedot== Ontariojärvi on itäisin ja pinta-alaltaan pienin (18 960 km²) Isoistajärvistä. Se kuitenkin ylittää Eriejärven tilavuudessa (1 640 km³). Järven keskisyvyys on 86 metriä ja suurin syvyys 244 metriä. Sen korkeustaso 75 metriä merenpinnan yläpuolella. Ontariojärveen laskee Niagarajoki ja sen vedet virtaavat Saint Lawrencejoen kautta Saint Lawrencen lahteen Atlantin valtamereen. ==Kaupunkeja järven rannalla== Ontariojärven rannalla sijaitsee muun muassa Kanadan suurin kaupunki Toronto sekä Hamilton, Yhdysvaltain puolella New Yorkin osavaltiossa sijaitsee Rochester. == Lähteet == == Aiheesta muualla == Luokka:Ontarion järvet Luokka:New Yorkin järvet Luokka:Isotjärvet Luokka:Kanadan ja Yhdysvaltain raja Luokka:Seulonnan keskeiset artikkelit
Vladimir Krutov

Vladimir Jevgenjevitš Krutov (, 1. kesäkuuta 1960 Moskova, Venäjän SFNT – 6. kesäkuuta 2012 Moskova, Venäjä) oli neuvostoliittolainen jääkiekkoilija, olympiavoittaja, maailman- ja euroopanmestari. Hän oli 1980-luvun menestyneimpiä jääkiekkoilijoita. Krutov oli kuuluisan Krutov–Larionov–Makarov-ketjun vasen laitahyökkääjä. == Elämä ja urheilu-ura == === Maajoukkue === Krutov liittyi puna-armeijan joukkueeseen vuonna 1977. Neuvostoliiton maajoukkueessa hän voitti talviolympialaisista kaksi kultamitalia ja yhden hopean, kun Neuvostoliitto taipui Yhdysvalloille Lake Placidissa 1980. MM-kilpailuista Krutov voitti viisi maailmanmestaruutta, yhden hopean ja pronssin. EM-kilpailuista Krutov voitti kultaa seitsemän kertaa. Kanada-cupin Krutov voitti vuonna 1981, minkä lisäksi hän saavutti Neuvostoliiton joukkueessa samasta turnauksesta hopeaa 1987 ja pronssia 1984. Hänet valittiin Neuvostoliiton vuoden pelaajaksi vuonna 1987. Krutov oli vuoden 1988 olympiaturnauksen ja vuoden 1987 MM-kilpailujen paras maalintekijä. Nuorten MM-kilpailuista Krutov voitti kultaa vuosina 1979 ja 1980. === Seurajoukkueura === Krutov voitti Neuvostoliiton mestaruuden 11 kertaa. Hän siirtyi joukkuekaverinsa Larionovin kanssa NHL:n Vancouver Canucksiin vuonna 1989. Krutov ei kuitenkaan sopeutunut elinympäristön vaihdokseen. Hän oli ylipainoinen ja kärsi ulkomailla pelatessaan koti- ikävästä.http://www.hs.fi/urheilu/Krutov+ei+sopeutunut+koskaan+l%C3%A4nsimaisiin+vapauksiin/a1305573069255 Ainoalla NHL-kaudellaan Krutov teki 11 maalia, 23 syöttöä, 34 pistettä 61 pelissä. NHL-menestyksestä vaille jäänyt Krutov palasi Eurooppaan kauden 1989–1990 jälkeen. Hän pelasi Sveitsissä ja Ruotsissa. === Kuolema === Krutov vietiin sairaalaan 3. kesäkuuta 2012 tämän kärsittyä sisäisestä verenvuodosta ja maksan toimintahäiriöstä, ja hänet vaivutettiin koomaan. Krutov kuoli sairaalassa 6. kesäkuuta, 52 vuoden ikäisenä.http://www.hs.fi/urheilu/J%C3%A4%C3%A4kiekkolegenda+Vladimir+Krutov+on+kuollut/a1305573050301 == Pelityyli == Krutov oli voimakas pelaaja ja maalintekijä.http://www.iltasanomat.fi/jaakiekko/art-1288474913906.html == Lähteet == * Vladimir Krutov Biography and Olympic Results Olympics at Sports- Reference.com === Viitteet === == Aiheesta muualla == * Vladimir Krutovin muistokirjoitus Helsingin Sanomissa Luokka:Neuvostoliittolaiset jääkiekkoilijat Luokka:Neuvostoliittolaiset olympiavoittajat Luokka:Jääkiekon maailmanmestarit Luokka:Vancouver Canucksin varaamat pelaajat Luokka:Vuonna 1960 syntyneet Luokka:Vuonna 2012 kuolleet
Miguel Primo de Rivera

Miguel Primo de Rivera y Orbaneja (8. tammikuuta 1870 Jerez, Espanja - 16\. maaliskuuta 1930 Pariisi, Ranska) oli espanjalainen kenraali, joka hallitsi Espanjaa diktaattorina vuodesta 1923 vuoteen 1930. Primo de Rivera syntyi varakkaaseen perheeseen. Hän liittyi Espanjan asevoimiin ja soti siirtomaasodissa Marokossa, Kuubassa ja Filippiineillä. Hän toimi useissa tärkeissä sotilasviroissa ensimmäisen maailmansodan jälkeen, mukaan lukien Valencian, Madridin ja Barcelonan kenraalikapteenina. Hänestä tuli Estellan markiisi setänsä kuoleman jälkeen vuonna 1921. Primo de Rivera teki vallankaappauksen asevoimien tukemana syyskuussa 1923. Kuningas Alfonso XIII hyväksyi hänen valtansa ja nimitti hänet pääministeriksi. Primo de Rivera syrjäytti perustuslain sotilaslailla, määräsi tiukan sensuurin ja asetti poliittiset puolueet pannaan. Hän perusti Unión Patriótica Españolan ja loi yksipuoluejärjestelmän. Primo de Rivera yritti vähentää työttömyyttä käyttämällä rahaa yhteiskunnan kehittämiseen, mutta hallituksen kasvaneet kulut aiheuttivat inflaation. Lopulta hän menetti asevoimien tuen ja luopui virastaan tammikuussa 1930. Espanjan toinen tasavalta perustettiin hieman yli vuotta myöhemmin. Primo de Rivera kuoli diabetekseen Pariisissa vain kaksi kuukautta valtakautensa päättymisen jälkeen. Primo de Riveran poika oli asianajaja José Antonio Primo de Rivera, joka perusti totalitaristisen Falange-puolueen, ja teloitettiin ilman oikeudenkäyntiä 20. marraskuuta 1936. Hänen tyttärensä taas oli Pilar Primo de Rivera, joka perusti Falangen naisjaoksen. == Lähteet == == Aiheesta muualla == Luokka:Diktaattorit Luokka:Espanjalaiset kenraalit Luokka:Espanjan pääministerit Luokka:Espanjan ulkoministerit Luokka:Vuonna 1870 syntyneet Luokka:Vuonna 1930 kuolleet
Synkooppi

Synkooppi on musiikissa normaalisti painottoman iskun painotus. Esimerkiksi 4/4-tahtilajissa iskut 1 ja 3 ovat tyypillisimmin painollisia. Jos näiden sijasta painotetaan iskuja 2 ja 4, rytmi on synkopoitu. Takapotkun synkopointi on tyypillistä nykyaikaiselle populaarimusiikille. Se toteutetaan tyypillisesti lyömällä virvelirumpua tahdin toisella ja neljännellä iskulla. Tällainen synkopointi luo jännitettä luonnostaan painollisten ensimmäisen ja kolmannen iskun sekä takapotkujen välille. Takapotkun painottaminen on ollut 1940-luvun rhythm and bluesista lähtien tyypillistä lähes kaikelle länsimaiselle populaarimusiikille. Erityisesti 1950-luvulla kehitetyn rock- musiikin perustana on takapotkupainoinen rytmi. Takapotkua painotetaan myös reggaemusiikissa. Synkooppi voi olla myös sävel, joka alkaa iskualan iskuttomasta osasta ja jatkuu seuraavaan iskualaan. Seuraavassa esimerkissä neljäsosanuotit ovat synkopoituja, koska ne ovat kahdeksasosanuotin verran sivussa iskualoista. Luokka:Rytmi
Domitien Ndayizeye

Domitien Ndayizeye (s. 2. toukokuuta 1953 Murago) oli Burundin presidentti 30. huhtikuuta 2003 – 26. elokuuta 2005. Ennen presidenttiyttään hän toimi puolitoista vuotta varapresidenttinä. Ndayizeye on hutu (hänen edeltäjänsä oli tutsi). Hänellä oli vaikeuksia pysyä hyvissä väleissä tutsien johtaman armeijan kanssa ja taivutella hutukapinallisisia luopumaan aseista. Ndayizeye on kotoisin Kayanzasta, maan pohjoisosasta. Hän lähti maanpakoon Belgiaan vuonna 1972, ja liittyi siellä maanpaossa olevien hutujen ryhmittymään ja aktivoitui poliittisesti. Vuonna 1981 hän muutti Ruandaan ja vuonna 1993 palasi kotimaahansa Burundiin, jossa hutu-puolue Frodebu oli voittanut ensimmäiset monipuoluevaalit. == Lähteet == Luokka:Burundin presidentit Luokka:Vuonna 1953 syntyneet Luokka:Elävät henkilöt
Bön

thumb|200px|Bön-elämänpyörän osa Bön tai Bon on tiibetiläinen uskonto, joka syntyi 1000-luvulla. Tiibetin lisäksi bön-luostareita on myös Intiassa, jonne uskonto tuli vuoden 1950 jälkeen Tiibetistä. Bön muistuttaa paljon buddhalaisuutta, mutta siinä on joitain erityispiirteitä. Nimellä bön on kutsuttu myös Tiibetin alkuperäistä uskontoa, joka edelsi buddhalaisuuden tuloa ja taantui 700- ja 800-luvuilta alkaen kun buddhalaisuus pääsi kuninkaan suojelukseen. Ei kuitenkaan tiedetä varmasti, pohjautuuko 1000-luvulla syntynyt bön siihen ja onko näiden uskontojen välillä jatkumoa. ==Bön verrattuna muihin tiibetiläisiin perinteisiin== Bön-opetukset sisältävät samantyyppisiä harjoituksia kuin jotkin tiibetinbuddhalaiset perinteet, ja länsimaissa vaikuttava lama Tenzin Wangyal Rinpoche kutsuukin perinnettä bön-buddhalaisuudeksiAn Ancient Tradition Meets Modern Challenges | Ligmincha Institute vaikka perinteen hengellinen johtaja Lungtok Tenpai Nyima onkin todennut, että toivoisi vain 'bön'-sanaa käytettävän. Bön-uskonnon perustajana ei pidetä Siddharta Gautamaa ja esimerkiksi stupaa kierretään bönissä päinvastaiseen suuntaan kuin buddhalaisuudessa. ==Opetusten tasot== Opetukset jaotellaan yleisesti yhdeksään tasoon, joista alimmat neljä sisältävät harjoituksia, joilla pyritään harmonisoimaan ihmisen ja ympäristön välistä suhdetta – näitä neljää ensimmäistä opetustasoa voitaisiin kaiketi pitää šamanistisina. Ylemmät opetustasot sisältävät sutra-, tantra- ja dzogchen-opetuksia. Länsimaissa opetetaan lähinnä näiden ylempien tasojen harjoituksia. ==Suomessa== Suomessa bön-uskontoa harjoitetaan muutamilla paikkakunnilla Tenzin Wangyal Rinpochen perustaman Ligmincha-järjestön alaisuudessa.Etusivu | Ligmincha Finland ry ==Lähteet== == Aiheesta muualla == Luokka:Itä-Aasian uskonnot Luokka:Tiibetin kulttuuri
Suna

Suna on Espoon keskuksen kaupunginosan asuinalue Tuomarilan kainalossa, sen eteläpuolella, Saarniraivion ja Espoon keskuspuiston välissä. Suna on rivitalovaltaista pientaloaluetta, josta löytyy myös vanhempia omakotitaloja. Alue on laaksoa, jossa on omakotitalojen lisäksi nurmikenttiä ja metsikköjä muodostaen näin vastapainon kerrostalojen Suvelalle. Suna jakautuu kolmeen osaan: * Hösmärinmäki * Sunanniitty * Alakallio Palveluina ovat päiväkoti ja ala-aste, Sunan koulu. Yläaste, Saarnilaakson koulu, toimii Sunan välittömässä läheisyydessä. == Jalkapallo == Jalkapalloilija Laura Österberg Kalmari on käynyt Sunan koulun. Sunan koulu on menestynyt Espoon kuudesluokkalaisten koulujen välisissä jalkapallokisoissa: *Kulta 2005 Pojat. *Hopea 2005 Tytöt. *Kulta 2007 Tytöt. *Kulta 2008 Tytöt. ==Julkinen liikenne== Sunaan liikennöivät HSL:n bussilinjat ovat *224 Tuomarila - Espoon keskus - Kauniainen - Leppävaara *224B Tuomarila - Espoon keskus - Kauniainen *530 Matinkylä - Finnoo - Espoon keskus - Myyrmäki *531 Tiistilä - Matinkylä - Olari - Espoon keskus *134N Kamppi - Niittykumpu - Espoon keskus - Tuomarila == Aiheesta muualla == * Espoon keskuksen kaupunkipolut Luokka:Espoon keskus
Wilhelm Frick

Wilhelm Frick (12. maaliskuuta 1877 Alsenz, Baijerin kuningaskunta, Saksan keisarikunta – 16. lokakuuta 1946 Nürnberg, Yhdysvaltain miehitysvyöhyke Saksassa) oli saksalainen kansallissosialistinen poliitikko ja oikeustieteen tohtori, joka toimi muun muassa sisäministerinä vuosina 1933–1943. Frick syntyi 12. maaliskuuta 1877 Alsenzissa, Saksassa. Hän opiskeli yhden lukukauden filologiaa Münchenissä, minkä jälkeen hän opiskeli oikeustiedettä Göttingenin ja Berliinin yliopistoissa 1897–1900. Oikeustieteen tohtoriksi hän väitteli Heidelbergin yliopistosta vuonna 1901. Vuonna 1903 hän työskenteli juristina poliisin päämajassa Münchenissä. Hänestä tuli piiriassessori vuonna 1907 ja hän yleni hallitusassessoriksi 1917. Ollessaan Münchenin rikospoliisin johdossa Frick osallistui oluttupavallankaappaukseen. Hänet vangittiin vallankaappausyrityksen johdosta ja vapautettiin poliisitehtävistään. Hän liittyi kansallissosialistiseen puolueeseen vuonna 1924 ja työskenteli vakuutusyhtiössä. Frick valittiin Saksan valtiopäiville toukokuussa 1924. Hän teki yhteistyötä kansallissosialistisen puolueen vasemmistosiipeen kuuluneen radikaalin Gregor Strasserin kanssa. Strasser oli ollut puolueen puheenjohtajana vuodesta 1927. Frick nimitettiin Thüringenin osavaltion sisä- ja opetusministeriksi vuonna 1930. Adolf Hitlerin tullessa valtaan tammikuussa 1933 Frick nimitettiin sisäministeriksi, ja hän oli vastuussa useista laeista, jotka vakiinnuttivat kansallissosialistista hallintoa. Aluksi, ollessaan sisäministerinä, Frick johti Saksan poliisivoimia, mutta menetti sen toimen Heinrich Himmlerille vuonna 1936. Hän pysyi sisäministerinä ilman vastuullisia tehtäviä, kunnes lopulta hävisi valtataistelun Himmlerille. Hänet nimettiin seremonialliseen Böömin ja Määrin valtakunnanprotektorin virkaan. Saksan hävittyä toisen maailmansodan Frick vangittiin ja Nürnbergin oikeudenkäynnissä hänet todettiin syylliseksi rikoksiin ihmiskuntaa vastaan ja tuomittiin kuolemaan. Hän oli ainoa syytetty, joka kieltäytyi puolustamasta itseään oikeudessa. Wilhelm Frick hirtettiin 16. lokakuuta 1946. == Aiheesta muualla == Luokka:Böömin ja Määrin protektoraatti Luokka:Natsi-Saksan miehityshallinnon johtajat Luokka:NSDAP:n poliitikot Luokka:Saksalaiset teloitetut Luokka:Saksan valtakunnanministerit Luokka:Sotarikoksista teloitetut Luokka:Vuonna 1877 syntyneet Luokka:Vuonna 1946 kuolleet
Rivitalo

thumb|Rivitalo 1950-luvun alusta Noran kunnassa Ruotsissa. Rivitalo on kytketty pientalo, jossa on vähintään kolme rinnakkaista asuntoa. Asunnot on rakennettu kiinni toisiinsa. Rivitalon jokaisella huoneistolla on oma piha ja erillinen sisäänkäynti maantasosta. Rivitalossa asuinhuoneistojen tilat eivät sijaitse toistensa kanssa päällekkäin kuten kerrostalossa. Rivitalon etuihin kuuluu se, että asuntojen kytkeminen yhteen tuo säästöjä rakennuskustannuksissa ja energiankulutuksessa. Rivitalo mahdollistaa myös tiiviin kaupunkirakenteen ja suuren asukastiheyden. Kuitenkin talo tarjoaa asukkaille oman reviirin lähes kuin omakotitalossa. == Hallintamuodot == Rivitalojen hallintomuotoja on useita: rivitalo voi olla asunto-osakeyhtiö, asumisoikeustalo tai vuokratalo. == Kerrosluku == Rivitalot ovat yleensä yksi- tai kaksikerroksisia, mutta talotyyppi ei sinänsä aseta rajoituksia kerrosluvulle. == Erityispiirteitä == Koska usein rivitalot ovat pienimuotoisia, tehdään toisinaan osa huoltotöistä talkoina, vaikka tavallisesti näistä töistä huolehtii huoltoyhtiö. Suomen ensimmäinen rivitalo on Helsingin Kulosaaressa sijaitseva Ribbingshof.Riviin rakennetut talot, Suomen kiinteistölehti 9/2011 == Pikatalot == Varhainen suomalainen rivitalotyyppi oli ns. pikatalot, joita rakennettiin toisen maailmansodan jälkeen vallinneen asuntopulan helpottamiseksi. Ajatuksena oli rakentaa mahdollisimman paljon asuntoja mahdollisimman vähin kustannuksin. Asunnot olivat pieniä ja niissä oli vain aivan välttämättömät varusteet. Esimerkiksi Tampereelle rakennettiin 1940- ja 1950-luvuilla kolme kymmenen pikatalon ryhmää: kaksi ryhmää Kalevan kaupunginosaan ja kolmas Nekalaan. Kussakin talossa oli kuusi asuntoa, joista jokaisessa oli huone ja keittokomero. Siten yhdessä pikataloryhmässä oli yhteensä 60 asuntoa. Käyttövesi haettiin ulkoa yhteisestä vesipisteestä ja pyykinpesua varten oli yhteinen pesutupa. Tampereen pikatalot olivat koko olemassaolonsa ajan kaupungin omistuksessa. Kalevan pikatalot purettiin vuonna 1995 ja Nekalan talot 2009. Pirkanmaan maakuntamuseo vastusti talojen purkamista, koska niiden on katsottu edustavan erittäin harvinaista asumismuotoa.Tampereen viimeinen pikataloryhmä jää historiaan, Aamulehti 20.9.2009. == Rivitalon kaltaisia talotyyppejä == Paritalo poikkeaa rivitalosta siten, että siinä on vain kaksi asuntoa. Englantilaistyyppinen kaupunkirivitalo tai kaupunkipientalo poikkeaa rivitalosta siten, että siinä kukin asunto on eri tontilla. Rivitalon asunnot taas sijaitsevat samalla tontilla. Ketjutalo on rivitalon tapainen talorivi, jossa huoneistoilla ei kuitenkaan yleensä ole yhteisiä väliseiniä. == Lähteet == == Kirjallisuutta == * Riitta Nikula: Suomalainen rivitalo. Suomalaisen Kirjallisuuden Seura, 2014. ISBN 978-952-222-568-9 == Aiheesta muualla == Luokka:Talotyypit
The Future Sound of London

The Future Sound of London (lyh. FSOL) on 1980-luvulla perustettu brittiläinen yhtye, joka tekee elektronista musiikkia. Yhtye tunnetaan mm. Lifeforms- albumistaan sekä ”Papua New Guinea”-hitistään. Yhtye soitti yllätyskeikan The Amorphous Androgynous -nimellä ILMIÖ -festivaalilla Turussa la 21. heinäkuuta 2012. ==Alias-nimiä== * Aircut * Amorphous Androgynous * Art Science Technology * Candese * Deep Field * Homeboy * Humanoid * Indo Tribe * Intelligent Communication * Mental Cube * Metropolis * Semtex * Semi Real * Smart Systems * The Far-out Son Of Lung * Yage * Yunie * Zeebox ==Diskografia== ===Albumit=== * Accelerator (1991) * Earthbeat (as Various Artists) (1992) * Tales of Ephidrina (as Amorphous Androgynous) (1993) * Lifeforms (1994) * ISDN (1994) * Dead Cities (1996) * The Isness (as Amorphous Androgynous, except in the U.S.A.) (2002) * Alice in Ultraland (as Amorphous Androgynous) (2005) * The Peppermint Tree & The Seeds Of Superconsciousness (as Amorphous Androgynous) (2008) * Environments (2008) * Environments II (2009) * Environments 3 (2010) * Environments 4 (2012) * Environment Five (2014) * Environment Six (2016) * Environment 6.5 (2016) * Yage 2019 (2019) ===Singlet=== * Q (198-) * Crystals (Brian Dougans) (198-) * Stakker Humanoid (as Humanoid) (1988) * Stakker Humanoid (Part 2) (as Humanoid) (1988) * Slam (as Humanoid) (1989) * Tonight (as Humanoid featuring Sharon Benson) (1989) * The Deep (as Humanoid) (1989) * The Tingler (as Smart Systems) (19--) * AST (as Art Science Technology) (1990) * Mental Cube EP (as Mental Cube) (1990) * So This Is Love (as Mental Cube) (1991) * Principles of Motion EP (as Intelligent Communication) (1991) * Papua New Guinea (1991) * Fuzzy Logic EP (as Yage) (1992) * Stakker '92 (as Humanoid) (1992) * People Livin' Today (as Semi-Real) (1992) * Metropolis (as Metropolis) (1992) * Liquid Insects (as Amorphous Androgynous) (1993) * "Cascade" (1993) * Lifeforms (feat. Elizabeth Fraser) (1994) * Expander (1994) * The Far-Out Son of Lung and the Ramblings of a Madman EP (1994) * ISDN (Remix) (1995) * My Kingdom (1996) * We Have Explosive (1997) * Papua New Guinea Translations (2002) ===Kokoelmat=== * Teachings From The Electronic Brain (The Best Of FSOL) (2006) * From The Arcives (2XLP) (2007) * From The Arcives Vol. 1 (2007) * From The Arcives Vol. 2 (2007) * From The Arcives Vol. 3 (2007) * By Any Other Name (2007) * The Pulse EPs (2007) * From The Arcives Vol. 4 (2008) * From The Arcives Vol. 5 (2008) * From The Arcives Vol. 6 (2010) ===Muut=== * the Otherness (Bonus 14 Track Album from the "the Isness & the Otherness" (2XCD SPECIAL LDT EDITION) (2003) ===Remixit=== * Unity, Unity (1992) * Inner City, Praise (1992) * Prefab Sprout, If You Don't Love Me (1992) * Curve, Rising (1993) * Bryan Ferry, I Put A Spell On You (1993) * The Shamen, Re:iteration (1993) * David Sylvian/Robert Fripp, Darshana (1993) * Apollo 440, Liquid Cool (1994) ==Lähteet== == Aiheesta muualla == * Viralliset kotisivut Luokka:Brittiläiset elektronisen musiikin yhtyeet Luokka:Ambient-artistit
Rasta

Rasta tai rastat voi tarkoittaa seuraavia asioita: * rasta, rastafariuskonnon tai -elämäntavan harjoittaja * rastat eli rastatukka tai dreadlocks, hiustyyli * Rasta, valkovenäläinen yhtye * St. Rasta, helsinkiläinen yhtye
Finnoon allas

Finnoon eli Suomenojan allas tai Finnoviken (Finnoonlahti) on Etelä-Espoossa Ali-Suomenojalla sijaitseva 17 hehtaarin laajuinen järvi tai kosteikko. Alue oli aiemmin luonnontilainen merenlahti, kunnes se pengerrettiin vuonna 1963 erilleen merestä Suomenojan jätevedenpuhdistuslaitoksen saostusaltaaksi. Vuonna 1972 altaan käyttö jäteveden saostamisessa lopetettiin, minkä jälkeen sitä täytettiin maa-aineksella 1980-luvulle asti. Jätevedenpuhdistamo siirrettiin Suomenojalta Blominmäkeen vaiheittain 2022–2023 ja Suomenojan laitoksen toiminta lakkautettiin. Altaalla pesii monipuolinen ja runsas kosteikkolinnusto. Altaan ja sen reuna-alueiden linnustoa on seurattu kartoitusten avulla 1960-luvulta lähtien. Vuoden 2000 kartoituksen mukaan runsain pesimälaji oli kansallisesti vaarantunut naurulokki, joita pesi altaalla 850 paria. Alueen erikoisuuksia ovat liejukana (seitsemän paria), harmaasorsa (neljä paria, vuonna 2005 kymmenen paria) ja mustakurkku-uikku (11 paria). Suomenojan allas on Suomen tärkeimpiä pesimäalueita näille lajeille. Kaikkiaan altaalla ja sen läheisyydessä pesi kartoituksen mukaan 36 lajia ja 1 079 paria lintuja. Kesällä allasta hyödyntävät myös monet lähistöllä pesivät vesilintupoikueet ja sulkasatoiset vesilintukoiraat. Linnusto on runsas myös keväisin ja syksyisin: allas on tärkeä muutonaikainen levähdysalue vesilinnuille ja kahlaajille. Allas on matala, liejupohjainen ja erittäin ravinteikas. Kasvillisuus on rehevää: suurin osa altaasta on tiheää järviruoko- ja osmankäämikasvustoa. Avovesialueiden ainoa uposkasvi on harvinainen hentokarvalehti, laji, joka löydettiin ensimmäisen kerran Suomesta juuri Suomenojan altaasta. Se on saapunut todennäköisimmin lintujen kuljettamana. Hentokarvalehti on altaassa hyvin runsas: kasvusto täyttää nykyään suuren osan avovedestä. Suomenojan allasta kiertää luontopolku, jonka varrella on kaksi lintutornia. Altaan pohjoispuolella on suhteellisen luonnontilaisena säilynyt ruoikkoluhta ja itäpuolella nykyisin hevoslaitumena käytettävä tulvaniitty. Altaan pohjois- ja itäpuolta kiertää Suomenoja, joka on erotettu siitä penkereellä. Alue on pääkaupunkiseudun suosituimpia linturetkikohteita. Altaan eteläpuolella on Suomenojan voimalaitos, joka käyttää polttoaineenaan sähköä ja maakaasua. Kivihiilen poltto lopetettiin 28. huhtikuuta 2024. Voimalaitokselta lähtevä voimansiirtojohto kulkee altaan ylitse. == Lähteet == * * * * * == Aiheesta muualla == *Suomenojan luonto *Finno – lintukeidas *Suomenoja ja sen linnut Luokka:Espoon järvet Luokka:Suomen tekojärvet Luokka:Kansainvälisesti tärkeät lintualueet Luokka:Vesihuolto Suomessa Luokka:Jätevesihuolto Luokka:Kaitaa
Vilhelm III Oranialainen

Vilhelm III Oranialainen (14. marraskuuta 1650 Haag – 8. maaliskuuta 1702) oli hollantilainen Oranian ruhtinas, Alankomaiden käskynhaltija (stadhouder) ja vuodesta 1689 kuolemaansa asti Englannin, Irlannin ja Skotlannin (nimellä Vilhelm III) kuningas. Vilhelm oli Kaarle I:n tyttärenpoika ja Maria II:n puoliso. == Elämäkerta == Vilhelm syntyi marraskuussa 1650 Hollannin Haagissa. Hänen isänsä, Vilhelm II Oranialainen oli kuollut kahdeksan päivää aikasemmin. Äiti, Maria Stuart, oli Kaarle I:n tytär. Vuonna 1672 Ranskan kuningas Ludvig XIV teki Englannin tuella hyökkäyksen Hollantiin valloittaen siitä suurimman osan. Silloinen Hollannin hallitsija Johan de Witt epäonnistui rauhanteossa ja hänet murhattiin. Vilhelm nousi Hollannin käskynhaltijaksi ja jatkoi menestyksekkäästi taistelua Englantia ja Ranskaa vastaan. Englannin kanssa hän solmi rauhan vuonna 1674. Vahvistaakseen asemaansa hän meni vuonna 1677 naimisiin Jaakko II:n tyttären Marian kanssa. Vuonna 1678 myös Ludvig XIV päätyi tekemään Hollannin kanssa rauhan, koska pelkäsi joutuvansa sotaan sekä Hollantia että Englantia vastaan. Vuonna 1685 Jaakko II nousi Englannissa valtaan ja aiheutti pian vastustusta parlamentinvastaisilla ja katolisuutta suosivilla toimillaan. Parlamentti kääntyi Vilhelmin puoleen pyytäen tätä turvaamaan Englannin protestanttisuuden. Vilhelm nousi vuonna 1688 maihin Englantiin ja suoritti niin sanotun mainion vallankumouksen. Jaakko II kaatui, mutta parlamentti joutui ongelmalliseen tilanteeseen. Se olisi halunnut pelkästään Marian hallitsijaksi, mihin Vilhelm ei suostunut. Lopulta päädyttiin ratkaisuun, jossa Vilhelm ja Maria hallitsivat yhdessä. Vastineeksi Vilhelmin oli kuitenkin allekirjoitettava Bill of Rights -julistus, joka nosti parlamentin vallankäyttäjänä ensimmäistä kertaa monarkin yläpuolelle. Näin mainio vallankumous tuli välillisesti edistäneeksi parlamentaarisen järjestelmän kehitystä Englannissa. Vuonna 1701 astui voimaan myös uusi Ison- Britannian vallanperimyslaki, jonka mukaan parlamentti päätti tarvittaessa maan tulevan hallitsijan. Laki oli seurausta pelosta kruunun joutumisesta katolisten käsiin, sillä sukulinjan katkeaminen oli odotettavissa. Ollessaan helmikuussa 1702 ratsastamassa Hampton Courtin kuninkaallisen palatsin puistossa Vilhelm putosi hevosen selästä sen astuttua myyränkoloon. Muutamaa viikkoa myöhemmin hän kuoli Kensingtonin palatsissa putoamisen aiheuttamiin jälkiseurauksiin. Hän ja Maria olivat lapsettomia, joten kruunu siirtyi Marian sisarelle Annalle ja Annan kuoleman jälkeen v. 1714 Hannover-suvulle. == Lähteet == *William III (r. 1689–1702) and Mary II (r. 1689–1694)The British Monarchy === Viitteet === == Aiheesta muualla == Luokka:Englannin Stuart-suvun hallitsijat Luokka:Skotlannin hallitsijat Luokka:Vuonna 1650 syntyneet Luokka:Vuonna 1702 kuolleet Luokka:Seulonnan keskeiset artikkelit
Shamarpa

Shamarpa (tunnetaan myös nimellä Shamar Rinpoche), on Tiibetin buddhalaisuuden Karma-kagyü-koulukunnan arvonimi. Ensimmäinen Shamarpa Khedrup Drakpa Senge (1283–1349) oli kolmannen Karmapan pääoppilas. Karmapa antoi hänelle rubiininpunaisen kruunun, joka oli tarkka kopio Karmapan omasta mustasta kruunusta. Tämä oli symboli heidän identtisyydestään — oppilas oli joka suhteessa tasaveroinen opettajansa kanssa. Punaisen kruunun myötä Karmapa antoi hänelle nimen Shamarpa — Punaisen kruunun lama. Kuten Hyvän kalpan sutrassa sanotaan: "Tulevaisuudessa mahabodhisattva, jolla on rubiininpunainen kruunu, tulee kärsivien joukkoon ja johtaa heidät pois syklisestä hämmennyksestä ja piinasta" (samsarasta). Buddhan ennustus kävi toteen Shamarpassa. Shamarpat ovat jälleensyntyneet 1300-luvulta saakka ja ovat olleet joko Karmapan oppilaita tai opettajia. Nykyinen 14. Shamar Rinpoche — Mipham Chökyi Lodrö — syntyi Karmapan veljenpoikana. Vuonna 1959 kiinalaisten hävittäessä Tiibetiä 16. Gyalwa Karmapa ja silloin kahdeksanvuotias Shamarpa lähtivät maanpakoon Intian luoteisosassa sijaitsevaan Sikkimin osavaltioon. Shamarpa kruunattiin vuonna 1964 Rumtekin luostarissa, jossa hän kävi läpi intensiivisen opetusjakson. Hän sai kaikki kagyü-linjan opetukset Karmapalta ja opiskeli perinteisiä tieteitä ja taiteita, sutria ja tantroja Thrangu Rinpochen johdolla. Hän sai opetuksia myös Kalu Rinpochelta. Todellisen mahayana-opettajan erikoisominaisuudet kypsyivät täyteen mittaansa Karmapan silmien alla huolimatta tiibetiläisten pakolaisten kovista olosuhteista. Saatuaan opetuksensa päätökseen Shamarpa lähetettiin Nepaliin kagyü-linjan pääedustajana. Karmapan kuoleman (1981) jälkeen Shamar Rinpoche saattoi päätökseen KIBI:n — buddhalaisten opintojen instituutin — rakentamisen New Delhiin Intiaan. Karmapan toiveiden mukaisesti instituutti toimii korkeampien opetusten paikkana, jossa ihmiset lisäävät viisautta ja myötätuntoa suurten buddhalaisten teosten opiskelun ja kääntämisen avulla. Shamarpa on ottanut tehtäväkseen mahamudran ydinopetusten tutkimustyön. Kagyü-opetusten alkuperää jäljitetään uudelleen ja mahasiddhojen monia tärkeitä teoksia tutkitaan ja tarkistetaan; tämä koskee muun muassa seitsemännen Karmapan keskeistä työtä "Mahamudran aarteet". Mahamudra-opetuskeskus on suunnitteluvaiheessa, ja se tulee valmistuttuaan keskittymään erityisesti karma-kagyü-linjan opetuksiin varmistaakseen niiden säilymisen myös tulevaisuudessa. Shamar Rinpoche matkustaa myös laajasti eri puolilla maailmaa antamassa opetuksia ja initiaatioita. ==Aiheesta muualla== * http://www.shamarpa.org Luokka:Lamat
Motopark Raceway

Motopark Raceway on suomalainen moottorirata, joka sijaitsee Etelä-Savossa Pieksämäen kunnassa Virtasalmella. Asfaltoidun radan pituus on 3516 metriä. Sitä kiertää hiekkapohjainen rallirata jonka pituus on 3 000 metriä. Alueella on myös täysimittainen 402,33 metrin kiihdytysrata, jolla ajetaan kiihdytyskisoja. Motoparkissa järjestetään monenlaisia moottoriurheilutapahtumia. Motoparkin rata avattiin vuonna 1987 ja alkuvaiheessa alueella oli vain suora kiihdytysrata, joka oli valmistuessaan ainoa pelkästään kiihdytysautoilulle varattu moottoristadion Euroopassa ja Suomen ensimmäinen kiihdytysrata. Ennen Motoparkin valmistumista kiihdytyskilpailuja oli ajettu tilapäisillä radoilla, jollaisina toimivat lentokentät. Lajin kattojärjestö Finnish Hot Rod Association ry (FHRA) oli jo pidemmän aikaa etsinyt sopivaa sijoituspaikkaa ja rakennuttajaa ratahankkeelle. Motoparkin ratahanke käynnistyi talvella 1986/1987 ja ratahanke toteutettiin nopealla aikataululla. Ratahanke sai alkunsa kun Pieksämäelle perustettiin oma kiihdytysurheilu- ja amerikanautoyhdistys Pieksämäki Hot Rod Association ry 4. lokakuuta 1986. Ratahankkeen virallisena perustajana oli paikallisyhdistyksen puheenjohtaja Jari Kaplas, sekä avainhahmoina maa-alueen omistanut ja radan rakennustöistä vastanneen Häkkisen Soran yrittäjä Pasi Häkkinen, Finnish Hot Rod Association ry:n silloinen puheenjohtaja Risto "Paha Paavali" Poutiainen, sekä alkuperäisen radan suunnitelleen suunnittelutoimisto Paproen yrittäjä Antti Puranen. Radan valmistuminen lisäsi merkittävästi kiihdytysurheilun suosiota Suomessa ja paikallista harrastusta Pieksämäen seudulla. Rataa laajennettiin 1990-luvulla, jolloin rakennettiin asfalttirata ja hiekkapohjainen rallirata. Alueeseen kuuluu myös oma leirintäalue "Motomajat". Radan toiminnasta on jätetty vuosien varrella lukuisia valituksia mm. melun vuoksi. Ympäristönsuojeluasetuksen (169/2000)Ympäristönsuojeluasetus 169/2000 (FINLEX) 1 § mukaan ulkona sijaitsevat moottoriurheiluradat tarvitsevat toiminnalleen ympäristöluvan. Etelä-Savon ympäristökeskus on myöntänyt Motoparkille ympäristöluvan, mutta meluhaittojen vähentämiseksi lupaan on sisällytetty useita lupamääräyksiä, joissa rajoitetaan tuntuvasti sekä radan toiminta-aikoja että melutasoja Etelä-Savon ympäristökeskuksen päätös 19.8.2003 (Dnro 0597Y0062-121) . Toiminnanharjoittajan valitukset hylättiin korkeinta hallinto-oikeutta myöten E. Björk: Moottoriurheilukeskuksen meluntorjunta ja ohjearvot, Case Motopark. Meluntorjunnan ajankohtaispäivä 3.11.2005.. Nykyisin rata-alueen käyttöajat ovatkin hyvin tarkkaan säädeltyjä. ==Kilpasarjat== * Road Racing SM http://www.srra.fi * Ducati Cup http://www.ss-cup.fi * Road Racing European Cup Classic ===Entisiä tapahtumia=== * Rata-SM == Lähteet == Luokka:Suomen moottoriradat Luokka:Pieksämäen rakennukset ja rakennelmat Luokka:Pieksämäen urheilu Luokka:Suomen leirintäalueet Luokka:Virtasalmi
Varjosielu

Varjosielu on sielua muistuttava ja seuraileva hahmo samaan tapaan, kuin ruumista muistuttaa ja seurailee varjo. Varjosielu on uskomusolento, jollaisia tunnetaan monissa varsinkin shamanistisissa ja luonnonkansojen kulttuureissa, mutta muissakin. Varjosielun on joskus ajateltu nähdyn kaksoisolentona eri paikassa kuin henkilön itsensä. Uskomuksissa varjosielu saattaa päästä väliaikaisesti vapaaksi nukkuessa, kuollessa taas ehkä pysyvästi. Suomalaisten kielellisten sukulaisten, ja luultavasti myös muinaisiin suomalaisten käsityksiin on kuulunut moniosaisen sielukäsityksen osana varjosielu itse. Nykysuomen pronomini itse merkinnee alun perin varjosielua. Käsitykset varjosieluista voivat perustua voimakkaasti animistiseen maailmankuvaan. Animististen käsitysten mukaan kaikkialla on henkiolentoja, joiden ansiosta maailma toimii, ja ehkä ihmisen sielukin toimii eri henkiolentojen ohjailemana. Toisaalta varjosielut ovat voineet olla tapa nähdä ihminen hyvänä olentona. Ihmisen pahoja töitä voi selittää siten, että ihmisen on ottanut haltuunsa varjosielu, tai jopa, että varjosielu on esiintynyt ihmisen hahmossa, kaksoisolentona. ==Katso myös== *Itse (mytologia) *Etiäinen *Sielulintu == Lähteet == Luokka:Suomalainen mytologia Luokka:Suomalaiset jumalat ja taruolennot